Üldbioloogia
Üldbioloogia on bioloogia distsipliin ja õppeaine, mis tegeleb elussüsteemide üldiste omaduste kirjeldamisega. Üldbioloogia nimetus on kujunenud vastandusena eribioloogia(te)le, mis kirjeldavad erinevate taksonite omadusi. Samalaadselt on näiteks zooloogiat jaotatud üldzooloogiaks ja erizooloogiaks. Üldbioloogia on valdavalt kirjeldav ja induktiivne. Ta eristub teoreetilisest bioloogiast, kuivõrd kasutab vähe deduktiivseid meetodeid ning pole niivõrd teoreetiline teadus, kuivõrd bioloogia üldistusi esitav. Üldbioloogia on tihti üks gümnaasiumi taseme õppeaineid.